EPG ร่วม “วสท.” มอบ “เตียงสนามแอร์โรคลาส” รพ.ค่ายธนะรัชต์
EPG ร่วม “วสท.” ส่งมอบ “เตียงสนามแอร์โรคลาส” ให้แก่ โรงพยาบาลค่ายธนะรัชต์ จ.ประจวบคีรีขันธ์ เพื่อสนับสนุนด้านการรักษาพยาบาลผู้ป่วย Covid-19
12 ต.ค. 2564

รศ.ดร.เฉลียว วิทรูปกรณ์ รองประธานเจ้าหน้าที่บริหาร บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ร่วมกับ บริษัท แอร์โรเฟลกซ์ จำกัด (AEROFLEX) บริษัทย่อยของ EPG และวิศวกรรมสถานแห่งประเทศไทย ในพระราชูปถัมภ์ (วสท.) ร่วมส่งมอบ “เตียงสนามแอร์โรคลาส” ผลิตจากพลาสติกประเภท HDPE และ PP ชนิดพิเศษ ขนาดกว้าง 91 ซม. ยาว 210 ซม. สูง 30 ซม. น้ำหนักเบาประมาณ 20 กิโลกรัม สามารถรับน้ำหนักได้กว่า 200 กิโลกรัม ติดตั้งง่ายใช้เวลาประกอบเพียง 5 นาที และสามารถทำความสะอาดและฆ่าเชื้อได้ง่าย
อีกทั้งพร้อมอุปกรณ์เครื่องนอนครบชุด มูลค่ารวม 150,000 บาท ส่งมอบให้แก่ โรงพยาบาลค่ายธนะรัชต์ จ.ประจวบคีรีขันธ์ เพื่อสนับสนุนด้านการรักษาพยาบาลผู้ป่วย Covid-19 โดยได้รับเกียรติจาก พันเอก (พิเศษ) นายแพทย์วรินทร ทานาค ผู้อำนวยการโรงพยาบาลค่ายธนะรัชต์ เป็นผู้รับมอบ ณ อาคารวิศวกรรมสถานแห่งประเทศไทยฯ เมื่อเร็วๆ นี้